TEHNIČKA SPECIFIKACIJA
ODRŽAVANJE LABORATORIJSKOG INFORMACIJSKOG SUSTAVA

OSNOVNO PAUŠALNO ODRŽAVANJE SUSTAVA
· održavanje licenci
· preventivno održavanje
· korektivno održavanje
· poslove pomoći korisnicima

Održavanje licenci 
Ovo održavanje uključuje pravo Naručitelja na korištenje novih verzija BioNET LIS-a. U sklopu funkcionalno-tehnološkog usavršavanja Izvršitelj će razvijati nove verzije modula koje su usklađene sa zakonskom regulativom koju donose Ministarstvo zdravlja RH i HZZO, te funkcionalno nadograđivati sustav s skladu s vlastitim planovima razvoja. Ukoliko zakonodavac objavi upute za promjene na način koji nije dostupan Izvođaču, Naručitelj je dužan upute za promjene pravovremeno dostaviti Izvođaču u pismenom obliku.
Preventivno održavanje 
Ovo održavanje obuhvaća praćenje i podešavanje parametara modula koji su predmet preventivnog održavanja BioNET LIS-a radi postizanja optimalnog rada istih.
Korektivno održavanje 
Ovo održavanje uključuje otklanjanje uzroka zastoja i nepravilnosti u radu BioNET LIS-a prouzrokovanih programskom greškom. Korektivno održavanje Izvršitelj obavlja po prijavi zastoja ili neispravnosti u radu od strane Naručitelja ili ako samostalno utvrdi takvu neispravnost.
Odzivno vrijeme:
Za sve kritične probleme najkasnije u roku:
• 4 (četiri) sata po primitku poziva Naručitelja za intervencije udaljenim pristupom
• 24 (dvadeset i četiri) sata po primitku poziva Naručitelja za intervencije dolaskom na Lokaciju 
Za poteškoće u radu najkasnije u roku:
• 8 (osam) sati po primitku poziva Naručitelja za intervencije udaljenim pristupom
• 48 (četrdeset osam) sati po primitku poziva Naručitelja za intervencije dolaskom na Lokaciju 
Za sve ostale  probleme najkasnije u roku:
• 3 (tri) dana po primitku poziva Naručitelja za intervencije udaljenim pristupom
• 5 (pet) dana po primitku poziva Naručitelja za intervencije dolaskom na Lokaciju 

Pomoć korisnicima (help-desk) 
Ovo održavanje uključuje stručnu pomoć od strane stručnjaka Izvršitelja u prevladavanju problema pri korištenju BioNET LIS-a:
• savjetodavna pomoć korisnicima za bolje korištenje sustava
• savjetodavna pomoć korisnicima pri otklanjanju pogrešaka koje su nastale pogrešnim radom korisnika
• savjetodavna pomoć pri otklanjanju zastoja prouzrokovanih pogrešnim podacima bez obzira na uzrok nastanka greške  (greškom korisnika ili višom silom) u slučajevima kada korisnik ne zna sam otkloniti zastoj
TEHNIČKA SPECIFIKACIJA INSTALIRANIH SUSTAVA KOJI SU PREDMET ODRŽAVANJA:
1. Održavanje Laboratorijskog informacijskog sustava

Prijem i označavanje uzoraka
· Podrška za barkodiranje svih uzoraka u trenutku prijema uzorka (barkod se generira kada se uzorak pojavi u laboratoriju, a barkod naljepnica, osim barkoda, sadrži najmanje informacije o vrsti uzorka, imenu i prezimenu pacijenta, uputnoj organizacijskoj jedinici te instrumentima na kojima će se odraditi pretrage)
· Podrška za kreiranje barkoda prije generiranja uzorka (uzorak se uzima u  vacutainere s već pridruženim barkodom, a barkod naljepnica sadrži najmanje podatke o vrsti uzorka)
· Provjera ispravnosti unesenog matičnog broja osigurane osobe
· Provjera ispravnosti unesenog OPRB
· Unos pretraga korištenjem predefiniranih shema/panela pretraga
· Kontekstualna promjena prikazanih shema/panela pretraga u ovisnosti o odabranoj grupi pretraga (Hematologija, Biokemija itd.)
Tijek pretraga
· Praćenje statusa uzorka sa razlikovanjem slijedećih statusa:
· Primljeno u laboratorij
· Primljeno preko uređaja za automatizirani prijem (ako isti postoji u laboratoriju)
· U Sorting Drive radnoj listi (ako isti postoji u laboratoriju)
· Uzorak obrađen na Sorting Drive uređaju (ako isti postoji u laboratoriju)
· Uzorak u radnoj listi instrumenta
· Instrument postavio upit za uzorak
· Postoje rezultati za uzorak 
· Mogućnost izrade radnih listi za uređaje uključene u LIS kao i za uređaje koji nisu uključeni u LIS
· Mogućnost kreiranja radnih listi i importa rezultata za uređaje koji podržavaju samo „file import/export“ način rada
· Dvosmjerna komunikacija u realnom vremenu za sve instrumente koji podržavaju takav način rada
· Automatski transfer radnih listi na sve instrumente na kojima se pojedina pretraga može napraviti, a da podržavaju način rada preko radnih listi (npr. ukoliko u laboratoriju postoje dva hematološka brojača, radna lista će biti dostavljena na oba – svejedno je na kojem će se pretrage odraditi)
· Automatski prihvat rezultata pretraga sa svih uređaja uključenih u LIS u trenutku kada su pretrage dovršene
· Mogućnost kreiranja faktora s kojim se množi rezultat u trenutku prihvata rezultata s instrumenta (za slučaj kada neki instrument rezultate šalje isključivo u npr. mmol/L, a na nalazu laboratorijskih pretraga se želi rezultat u μmol/L)
· Mogućnost određivanja maksimalne i minimalne vrijednosti te vrijednosti koja mijenja rezultat u slučaju da je rezultat s aparata veći ili manji od definirane maksimalne i minimalne vrijednosti (npr. kada je rezultat pretrage veći od 60 na nalazu laboratorijskih pretraga se želi ispisati „> 60“)
· Mogućnost definiranja broja decimalnih mjesta za svaku pretragu ponaosob
· Automatski izračun „jednostavnih“ računskih pretraga ( a x Pretraga 1 +/-/x/÷ b x Pretraga 2)
· Izračun na zahtjev računskih pretraga (npr. klirens kreatinina korigiran na površinu tijela izračunatu kroz visinu i težinu, osmolalnost, eGFR).
· Prihvat grafičkih rezultata pretrage i prikaz istih na nalazu laboratorijskih pretraga (npr. elektroforeza).
· Mogućnost dodavanja tipiziranih napomena na nivou kompletnog zahtjeva s pretragama

· Mogućnost definiranja tipične napomene uz pretragu 
· Mogućnost definiranja tipičnog rezultata uz pretragu (za pretrage čiji rezultat je u većini slučajeva jednak, npr. „negativno“)
· Mogućnost odabira iz unaprijed definiranog skupa rezultata za svaku pojedinu pretragu ( npr. negativno / pozitivno)
Verifikacija / validacija pretraga
· „Delta-check“ provjera prije validacije ili verifikacije nalaza laboratorijskih pretraga u svrhu smanjenja neplauzibilnih pogrešaka. „Delta –check“ vrijednosti se definiraju za svaku pretragu zasebno
· Provjera „paničnih“ vrijednosti prije validacije ili verifikacije nalaza laboratorijskih pretraga, panične vrijednosti se definiraju za svaku pretragu zasebno
· Mogućnost provjere nesuvislih vrijednosti prilikom ručnog unosa rezultata pretrage
· Provjera ispravnosti upisane DKS sa mogućim definiranjem gornje i donje vrijednosti zbroja parametara DKS (u nekim slučajevima kada se DKS s instrumenta izražava s jednim ili više decimalnih mjesta moguće je da zbroj ne bude jednak 100%)
· Mogućnost pregleda zadnjih 15 rezultata za pretrage koje je potrebno validirati / verificirati neposredno prije validacije / verifikacije
· Mogućnost prihvata i prikaza dodatna dva alternativna rezultata pretrage te mogućnost izbora koji rezultat će se validirati kao konačni rezultat
· Praćenje tijeka ručnog unosa rezultata pretrage (tko i kada je upisao/ispravio rezultat pretrage)

Rezultati i distribucija nalaza
· Snimanje nalaza u PDF format (sa i bez najmanje 128 bitne enkripcije)
· Mogućnost digitalnog potpisa PDF dokumenata
· Longitudinalno praćenje pojedinog pacijenta u odabranom vremenskom periodu
· Grafički prikaz longitudinalnog praćenja za pacijenta i 5 pretraga istovremeno
· Ispis svakog nalaza u A5 ili A4 formatu ovisno o broju pretraga na nalazu i željama laboratorijskog osoblja
· Automatsko kreiranje i pohrana PDF oblika nalaza
· Mogućnost definiranja različitih pisača za različite organizacijske jedinice naručitelje pretraga (nalaz laboratorijskih pretraga se ispisuje na unaprijed definiran pisač  koji može biti bilo gdje ukoliko se nalazi u LAN mreži)

Izrada računa
· Automatska izrada računa za tako definirane načine plaćanja
· Mogućnost definiranja načina izračuna cijene pretrage za svaki pojedini način plaćanja
· Mogućnost definiranja različitih cjenika za različite organizacijske jedinice / suradne ustanove
· [bookmark: _Toc326655787]Izrada izvješća o izdanim računima prema načinu plaćanja

CEZIH
· Prihvat uputnica sa CEZIH-a preko matičnog broja osigurane osobe, šifre uputnice ili šifre laboratorija
· Automatska rezervacija uputnice prilikom prihvata u LIS
· Automatsko slanje dovršenih i validiranih nalaza laboratorijskih pretraga
· Slanje skupine nalaza laboratorijskih pretraga (npr. svih nalaza laboratorijskih pretraga za pacijente iz određene ordinacije)
· Podrška za barkodiranje vacutainera prije distribucije, a u svrhu uzimanja uzoraka u ordinacijama opće medicine
Implementacija i obuka
· Nalaz prilagođen zahtjevima naručitelja
· „Punjenje“ baze podataka inicijalnim vrijednostima potrebnim za rad laboratorija u trenutku instalacije
· Uneseni referentni intervali sukladno naputku HKMB
· Automatska izrada pričuvnih kopija baze podataka
· Nakon provedene obuke korisniku je omogućeno da sam može napraviti slijedeće akcije:
· Dodavanje novih pretraga za ručni unos
· Dodavanje pretraga na analizatore uključene u LIS
· Dodavanje novih i promjena referentnih intervala za pojedinu pretragu
· Definiranje skupa mogućih vrijednosti za odabir rezultata pretrage
· Definiranje faktora za automatsko množenje rezultata pretrage prilikom prihvata s instrumenta
· Definiranje limita i zamjenskih vrijednosti za zamjenu rezultata pretrage prilikom prihvata s instrumenta
· Definiranje stavki računa
· Definiranje reagensa za koje se želi pratiti utrošak
· Definiranje utroška reagensa za pojedinu pretragu i instrument
· Kreiranje panela/shema pretraga (skupine pretraga koje je moguće odabrati)
· Dodavanje novih organizacijskih jedinica
· Dodavanje i brisanje osoblja
· Kreiranje lozinki za pristup LIS modulima
· Promjena načina obračuna i statističkog praćenja za pojedinu pretragu
· Promjena načina izračuna cijene za pojedini način plaćanja
· Kreiranje računskih pretraga koje se koriste jednostavnim matematičkim operacijama   (a x Pretraga 1 +/-/x/÷ b x Pretraga 2)
· Podešavanje „paničnih“ vrijednosti za pojedinu pretragu
· Podešavanje vrijednosti za „delta-check“ za pojedinu pretragu
· Podešavanje nesuvislih vrijednosti za pojedinu pretragu

Autorizacija korisnika
· Autorizacija korisnika korištenjem korisničkog imena i lozinke
· Mogućnost dodjeljivanja prava djelatnicima samo za određene module programa, kao i za pojedine akcije  unutar pojedinih modula, postoje slijedeće razine prava:
· Upis pacijenta i pregled rezultata
· Upis pacijenta, ručni unos rezultata pretraga, verifikacija izvršenih pretraga, pregled rezultata
· Upis pacijenta, ručni unos rezultata pretraga, verifikacija i validacija izvršenih pretraga, pregled rezultata
· Administracija baze podataka
· Mogućnost dodjeljivanja prava pojedinim djelatnicima za kritične akcije bez obzira na dodijeljenu razinu  prava djelatnika:
· Storniranje nalaza
· Promjena generalija pacijenta
· Promjena rezultata pretraga na gotovom i potvrđenom (validiranom) nalazu
· Kreiranje PDF verzije nalaza
· Postavljanje validatora/odgovorne osobe na radnom mjestu
· Postavljanje validatora/odgovorne osobe za cijeli laboratorij

Izvješća
· TAT izvješća do nivoa svake pretrage u grafičkom i tekstualnom obliku, vrijeme u kojem se promatra TAT se može podesiti
· Izvješće o nesukladnostima, nesukladnosti koje se žele pratiti mogu se podešavati sukladno željama laboratorija
· Izvješća o broju ponavljanja pretrage prije validiranog rezultata (za pretrage koje se obavljaju na instrumentima uključenim u LIS)
· Ukupno izvješće laboratorija (dnevno, mjesečno, godišnje)
· Izvješće laboratorija prema organizacijskim jedinicama sa postotkom iskorištenja za svaku pretragu i organizacijsku jedinicu 
· Izvješće po svakoj organizacijskoj jedinici (dnevno, mjesečno, godišnje)
· Prema obavljenim pretragama
· Prema upućenim pacijentima
· Prema liječnicima unutar organizacijske jedinice
· Postotak obavljenih pretraga izvan referentnih vrijednosti
· Izvješće po liječniku (dnevno, mjesečno, godišnje)
· prema uređajima na kojima su pretrage izvršene  (dnevno, mjesečno, godišnje)
· prema načinu plaćanja
· Izvješća o učinjenim pretragama za potrebe HZZO-a
· Glavarina
· Ino – pacijenti
· DTP postupci
· Medicina rada
· Izvješće o koeficijentima iskorištenja za sve organizacijske jedinice za potrebe HZZO-a
· Izvješće o koeficijentima iskorištenja za pojedinu organizacijsku jedinicu
· Izvješće prema kategorijama osiguranja
· Izvješće o utrošenim reagensima za instrument i pretrage obavljene na instrumentu

Kontrola kvalitete
· Izrada Levy-Jennings grafičkih izvještaja za svaki instrument i kontrolu
· Izrada Youden grafičkog izvještaja za svaki instrument
· Mogućnost zadavanja i barkodiranja „baterije“ kontrolnih uzoraka
· Izračun statističkih parametara za kontrolu i instrument (SD, KV, BIAS, srednja vrijednost)
· Mogućnost ručnog unosa za dijagnostičke uređaje koji nisu uključeni u LIS
· Automatski QC prijenos sa dijagnostičkih uređaja uključenih u LIS


